Bulletstorm får smakebit - Gamer.no
Bulletstorm får smakebit
Du kan teste det elleville skytespillet før du eventuelt kjøper det.
Bulletstorm, som er utviklet av polske People Can Fly, i samarbeid med Epic Games, får en demo. Det melder utgiver Electronic Arts i en pressemelding.
Smakebiten kommer 25. januar til Xbox Live og 26. januar til PlayStation Network. Det sies ikke noe om en demo til PC.
Bulletstorm vil nok gi oss masse action, men målet er å gi oss en god latter i samme slengen.
Vi kikket sist på spillet under TGS i Tokyo i høst, og har latt oss imponere av hvor tiltalende det er de første minuttene du spiller. Så gjenstår det å se hvor lenge det føles friskt før man går lei.